Ευθύμιος Δάλκας

Ο Ευθύμιος Δάλκας ήταν Έλληνας εκπαιδευτικός και ιστοριοδίφης.

Βιογραφία
Γεννήθηκε το 1909 στη Λιβαδειά, όπου και τέλειωσε το Γυμνάσιο. Σπούδασε στο Διδασκαλείο Αθηνών. Παντρεύτηκε την συνάδελφο του Παρασκευή Αρβανίτου. Πέθανε στις 19 Μαρτίου 2003.

Ως δάσκαλος δούλεψε στην Κομοτηνή, στην Αράχωβα, στο Βουκουρέστι και στη Λιβαδειά. Έλαβε μέρος στον ελληνοϊταλίκό πόλεμο του 1940-1941 και  συνέβαλε στο έργο του Ερυθρού Σταυρού ως πρόεδρος της επιτροπής παιδικών συσσιτίων. Το 1962 ορίσθηκε αναπληρωτής Επιθεωρητής Δημοτικών Σχολείων. 

Εκδήλωσε έντονο ενδιαφέρον και ασχολήθηκε με την ιστορία του τόπου του, και μετά από πολύχρονες έρευνες και μελέτες εξέδωσε (σε πολλές επανεκδόσεις) βιβλία για τη Λιβαδειά και την περιοχή της. Δημοσίευσε πολλά άρθρα στον τοπικό και ρουμελιώτικο τύπο για τη Βοιωτία, και έδωσε πολλές ομιλίες και διαλέξεις. 

Εργογραφία
Ο Όσιος Λουκάς και το Μοναστήρι του - 1969
Χαιρώνεια - 1981
Λυκούρεση το ορμητήριο του Διάκου - 1981
Λειβαδιά Α, Ιστορικοί περίπατοι στα ΝΑνατολιικά της - 1982
Λειβαδιά Β, Ιστορικοί περίπατοι στα Δυτικά της - 1983
Λειβαδιά Γ, Ιστορικοί περίπατοι στα ΒΑνατολικά της - 1985

Πηγές
Εφ. ΒΟΙΩΤΙΚΗ ΩΡΑ, 25 Απριλίου 2003.

 Εξωτερικοί σύνδεσμοι 
Βοιωτικός κόσμος
Τα έργα του Ευθ. Δάλκα στην Ψηφιακή Συλλογή της Δημόσιας Κεντρικής Βιβλιοθήκης Λιβαδειάς

Κατηγορία:Έλληνες ιστορικοί του 20ού αιώνα
Κατηγορία:Έλληνες δάσκαλοι